text: ২৪ এপ্রিল ২০১৯, ২:৪৭ পূর্বাহ্ন | পোস্টটি ৩১৭ বার পড়া হয়েছে
  নিজস্ব প্রতিবেদক :: গঠনতন্ত্র অনুযায়ী বিএনপির জেলা কমিটির পরিধি হওয়ার কথা ১৫১ জনের। কিন্তু সিলেট জেলা বিএনপির কার্যক্রম চলছে ২৮৫ সদস্য দিয়ে। ঢাউস এই কমিটির কথা শুনে বিস্মিত বিএনপির ভারপ্রাপ্ত ভাইস চেয়ারম্যান তারেক রহমান। গঠনতন্ত্র উপেক্ষা করে বৃহৎ এই কমিটি গঠনের ব্যাখা চেয়েছিলেন তারেক। দলের নেতারা নিজেদের মতো জবাবও দিয়েছেন। কিন্তু তাতে খুব একটা সন্তুষ্ট হননি দলের ভারপ্রাপ্ত প্রধান। নির্দেশ দিয়েছেন দ্রুততম সময়ের মধ্যে জেলা বিএনপি পুনর্গঠনের। গঠনতন্ত্রের নির্দেশনার বাইরে একজন সদস্যও যেন না রাখা হয় তা সাফ জানিয়ে দিয়েছেন তিনি।
  তারেক রহমানের নির্দেশনা বাস্তবায়নে ইতোমধ্যে কাজ শুরু হয়েছে বলে সিলেটভিউ২৪ডটকমকে জানিয়েছেন সিলেট জেলা বিএনপির সাধারণ সম্পাদক আলী আহমদ।